

**Õppekava**

**Kultuurikorraldaja täienduskursus 2022-2023**

**Õppekavarühm:** Juhtimine ja haldus

**Õppekava koostamise alus:** Kultuurikorraldaja kutsestandard, tase 4,6

**Eesmärk:** kursusel osaleja omandab teadmised ja oskused, mis toetavad kohaliku omavalitsuse kultuurikorraldaja kutsealast arengut ja suuremate algatuste juhtimise kavandamist ning elluviimist

**Õpiväljundid**: kursuse läbinu

* teab peamisi strateegilise kavandamise lähtekohti;
* kasutab erinevaid meetodeid sihtrühma tagasiside kogumiseks ja laiemaks kaasamiseks;
* kavandab turundamise protsessi eesmärgid ja võtmetegevused;
* teab, millised on töölepinguseaduse üldised põhimõtted ja nõuded töölepingule, selle sõlmimisele ja muutmisele;
* eristab olulisemaid võlaõigusseadusega reguleeritavaid lepinguid ning mõistab nende sõlmimise õiguslikke regulatsioone;
* oskab pärimust sündmuste sisse põimida;
* teab kuidas analüüsida kuulajaid ja kohandada oma ettekande sisu vastavalt sellele.

**Sihtgrupp**: rahvamajade/kultuurikeskuste töötajad jt kohaliku omavalitsuse kultuuritöö korraldajad

**Õppe maht:** 80 tundi, millest 64 tundi on auditoorset tööd,16 tundi iseseisvat tööd.

**Õppekeskkond:** õpe toimub loenguruumis, kus on olemas istekohad 25-le, pabertahvel, interaktiivne tahvel.

**Sisu:**

* kultuuriorganisatsioonide ja -algatuste juhtimine (juhtimine ja kavandamine; algatuste sisuloome; turundus ja teavitamine; organisatsioon ja meeskond)
* pärimuskultuur sündmuskorralduses (kohapärimuse kasutamisest sündmuste korraldamisel ja võimalustest sündmusi korraldada erinevat liiki pärimuspaikades. Sissevaade erinevate teabeallikate leidmiseks. Pärimuse kogumine kui sündmus.

Kuidas teha läbi erinevate sündmuste pärimus atraktiivseks noortele).

* publikut puudutavate esinemiste ja neid toetavate visuaalsete materjalide loomine (selge sõnum, esitluse struktuur, erinevad esitlusvarad, mõjus visuaal (sh slaidid, fotod, skeemid),esinemiseelne ettevalmistus).
* tööõiguses (lepingud, tööaeg, töökorralduse reeglid kultuuriasutuses);

**Õppemeetodid:** loeng, seminar, dialoogiline arutelu, diskussioon, praktilised harjutused, kohtumine praktikutega, iseseisev töö.

**Lõpetamise tingimused:** osalemine õppetöös 75% ulatuses ja hindamine läbitud.

**Hindamismeetod:** kultuurisündmuse kontseptsiooni esitlemine

**Hindamiskriteeriumid:** osaleja esitleb kursuse käigus rühmatööna või individuaalselt) läbitöötatud kultuurisündmuse kontseptsiooni, selle sisu ja peamisi korraldusega seotud elemente

**Koolituse läbimisel väljastatav dokument:** hindamise läbinud õppija saab Eesti Rahvakultuuri Keskuse tunnistuse, teistele väljastatakse tõend osaletud tundide ja läbitud teemade kohta.

**Koolitajad:** kõrgkoolide ja kultuuriasutuste töötajad, kellel on haridus humanitaarvaldkonnas, praktiline kultuurikorralduse ja täiskasvanute koolitamise kogemus